ART har i Norge vært benyttet innenfor barnehage, barneskole, ungdomsskole, barnevernsinstitusjoner, innen psykisk helsevern for barn og unge, enkelte fengsler, ungdomstiltak rettet mot kriminelle unge og i arbeid med personer med Asperger syndrom og autisme. I Norge er det først og fremst Rogaland Høgskole som siden 2002 har drevet fagutvikling, forskning, kurs og veiledning og videreutdanning i ART. Fra 2011 har Barne- ungdoms og familiedirektoratet ansvaret for vurderingen av ARTs plass og rolle i tiltaksapparatet og vurderinger knyttet til bevilgning til ART ved Diakonhjemmets Høgskole Rogaland.